**Notă informativă**

**la proiectul hotărârii de Guvern**

**pentru modificarea hotărârii Guvernului nr.1249/2018 „Cu privire la organizarea și funcționarea Instituției Publice Oficiul Național de Implementare a Proiectelor în Domeniul Mediului”**

|  |
| --- |
| 1. ***Denumirea autorului și, după caz, a participanților la elaborarea proiectului*** |
| Proiectul hotărârii de Guvern pentru modificarea hotărârii Guvernului nr.1249/2018 „Cu privire la organizarea și funcționarea Instituției Publice Oficiul Național de Implementare a Proiectelor în Domeniul Mediului” *(în continuare - proiect)* a fost elaborat de către Ministerul Mediului. |
| 1. ***Condițiile ce au impus elaborarea proiectului actului normativ și finalitățile urmărite*** |
| Proiectul Hotărârii Guvernului este elaborat în scopul aprobării unei noi structuri a Instituției Publice „Oficiul Național de Implementare a Proiectelor în Domeniul Mediului”.  Conform Strategiei Naționale de Dezvoltare „Moldova 2023”, Obiectivul 10 – „Asigurarea unui mediu sănătos și sigur”, Republica Moldova, și-a asumat susținerea ideilor, soluțiilor și proiectelor inovatoare de gestionare integrată a deșeurilor și implementare eficientă a proiectelor de mediu. Aceasta va permite o reală decuplare a creșterii economice de degradare a mediului.  Deși în ultimii ani au fost întreprinse mai multe măsuri de consolidare a mecanismului de gestionare a resurselor financiare pentru protecția mediului, sistemul actual încă rămâne unul deficitar.  Organizarea procesului de implementare a mecanismului propus în proiectele menționate mai sus nu poate fi conceput fără asigurarea unui cadru instituțional viabil și eficient în realizare obiectivelor propuse.  Anume din această perspectivă este necesară modificarea în principal a cadrului normativ privind organizarea și funcționarea Instituției publice „Oficiul Național de Implementare a Proiectelor în domeniul Mediului”, care pe de o parte trebuie să asigure atragerea și implementarea proiectelor în domeniul mediului, cât și să ofere o siguranță a legalității exercitării competenței de administrare a Fondului de către această entitate, și nu în ultimul rând, să asigure consolidarea și valorificarea capacităților financiare și umane, astfel încât această entitate să-și exercite competența în mod cât mai eficient, conform statutului de instituție publică.   |  | | --- | | 1. ***Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene*** | | Proiectul de hotărâre nu conține norme de armonizare a legislației naționale cu legislația Uniunii Europene. | |
| 1. ***Principalele prevederi ale proiectului și evidențierea elementelor noi*** |
| Proiectul cuprinde prevederi de modificare a Hotărârii Guvernului nr. 1249/2018 cu privire la organizarea și funcționarea Instituției Publice „Oficiul Național de Implementare a Proiectelor în domeniul Mediului”.  Astfel, modificările propuse î**n punctul 1 al proiectului de hotărâre a Guvernului** vizează reconsiderarea numărului de unități de angajați din cadrul Oficiului, care constau în completarea organigramei instituționale cu număr de personal suficient pentru asigurarea atragerii, monitorizării și implementării cu succes a proiectelor în domeniul mediului și a celor din cadrul Fondului Național pentru Mediu.  Totodată, în vederea eficientizării activității instituției și consolidării capacităților sale, numărul de personal al Instituției va fi mărit, astfel încât acesta să nu depășească un total de 16 de unități de personal. Acesta fiind numărul optim de unități care vor permite operaționalizarea și desfășurarea corespunzătoare a activității Instituției la un randament comparabil cu misiunea acesteia și sarcinile cărora trebuie să le facă față.  Conform modificărilor propuse la **punctul 2 al proiectului de hotărâre a Guvernului**, se are în vedere extinderea potențialului instituțional în partea ce se referă la atragerea și implementarea eficientă a altor proiecte (din surse externe, EULIFE, GEF etc). propunerea dată este argumentată de faptul că instituția în cauză urmează a se focusa și prin atragerea proiectelor, aspect important în realizarea principalelor documente de politici. Concomitent, se propune completarea cu un punct nou în partea ce ține de funcțiile exercitate de către Directorul ONIPM și anume de realizare a funcției de instituire a echipelor de implementare a proiectelor, funcție care la moment este exercitată de către Director, și care reiese și din actele normative ce prevăd instituirea unităților de management al proiectelor (spre ex. implementarea proiectului „Deșeuri Solide din Republica Moldova”.  Conform modificărilor propuse la **punctul 3 al proiectului de hotărâre a Guvernului,** se stabilesc modificări la Anexa nr.3, și anume, crearea Secției dezvoltare proiecte și cooperare internațională – 3 unități, Serviciul monitorizare implementare proiecte – 1 unitate, Secția implementare Fond Național pentru Mediu – 3 unități și Direcția management instituțional, care conform tendințelor de consolidare a instituțiilor include: Secția contabilitate, planificare bugetară și achiziții – 3 unități, Serviciul juridic și resurse umane – 1 unitate și Serviciul relații cu publicul- 2 unități. |
| 1. ***Fundamentarea economico-financiară*** |
| Implementarea prevederilor proiectului implică cheltuieli suplimentare de la bugetul de stat, determinate de necesitatea suplimentării numărului de unități de personal ale Instituției respective cu 8 de unități. Pentru cele 8 unități de personal suplimentare fondul de salarizare urmează a fi suplinit cu aproximativ 2,7 milioane lei anual, reieșind din prevederile HG 743/2002 „Cu privire la salarizarea angajaţilor din unităţile cu autonomie financiară”, la care se adaugă și impozitele și taxele achitate de Instituție, în calitate de angajator. |
| 1. ***Modul de încorporare a actului în cadrul normativ în vigoare*** |
| Adoptarea proiectului va implica întreprinderea unor acțiuni orientate spre punerea în aplicare a prevederilor acestuia.  Astfel, conducerea Oficiului urmează să elaboreze structura organizatorică, organigrama şi efectivul-limită ale Instituției și să le prezinte pentru aprobare Comitetului de supraveghere. De asemenea, conducerea Instituției urmează să elaboreze și să înainteze spre adoptare Comitetului de supraveghere regulamentele subdiviziunilor interioare ale Instituției. |
| 1. ***Avizarea și consultarea publică a proiectului*** |
| În conformitate cu prevederile art. 32 din Legea nr. 100/2017 cu privire la actele normative și pct. 190 din Regulamentul Guvernului, aprobat prin Hotărârea Guvernului nr. 610/2018 proiectul se înaintează pentru avizare și expertizare în modul stabilit.  În scopul respectării prevederilor *Legii nr. 239 din 13 noiembrie 2008 privind transparența în procesul decizional,* proiectul a fost plasat pe pagina web oficială a Ministerului Mediului [www.particip.gov.md](http://www.particip.gov.md), compartimentul *Transparența decizională,* directoriul *Proiecte de acte normative remise spre coordonare.* |

**Ministru Iordanca-Rodica IORDANOV**